Diari Oficial de la Generalitat Valenciana


Sumari del DOGV 5950, del 09-02-2009 (2009/1261)

Informació pública de la modificació del Pla General d'Ordenacio Urbana relativa al fons edificable en la parcel·la situada al carrer Adoberies, núm. 49.
---------------------------------------------------------------------------------------------------------------------------------------------------------

### Dades del document

Número de DOGV
:   5950

Data del DOGV
:   09-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1261


Data del document
:   12-01-2009

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * administració local
    * pla d'urbanisme

Informació pública de la modificació del Pla General d'Ordenacio Urbana relativa al fons edificable en la parcel·la situada al carrer Adoberies, núm. 49. [2009/1261]  
L'Ajuntament en Ple de Castelló de la Plana, en data 22 de desembre de 2008, va adoptar, entre altres, l'acord següent:  
«Vist l'expedient que s'està tramitant per a aprovar la modificació del Pla General d'Ordenació Urbana que conté l'apartat núm. 61 relatiu al fons edificable de la parcel·la situada al carrer Adoberies, núm. 49 del qual es desprén que:  
1) El Pla General d'Ordenació Urbana de Castelló conté un pla de volumetria d'illes que regula l'edificabilitat permesa en la zona centre de la ciutat.  
2) En data 20 d'abril de 2007, Mª Dolores Torres Centelles va advertir que la profunditat edificable permesa al carrer Adoberies és de 16 m; no obstant això, l'illa en el núm. 49 de l'esmentat carrer fa una reculada de la profunditat edificable que redueix el fons a 14 m i va sol·licitar un aclariment de l'esmentada determinació del Pla General.  
3) Els serveis tècnics municipals van estudiar la qüestió plantejada, la qual cosa ha tingut com a conseqüència l'elaboració de la modificació del Pla General que inclou un apartat 61, denominat Fons edificable en el carrer Adoberies (plànol nz.08) i tenint en compte que:  
I. L'objectiu de la modificació és establir en la parcel·la situada en el núm. 49 del carrer Adoberies un fons edificable de 16 m, a fi d'ajustar-lo a la dimensió que amb caràcter general estableix l'ordenança Z-2 i evitar desigualtats que no tenen justificació aparent.  
II. De l'article 57 i 101 de la Llei Urbanística Valenciana i de l'article 223 del Reglament d'Ordenació i Gestió Territorial i Urbanística es desprén que de l'article 123.1.i) de la Llei Reguladora de Bases de Règim Local es desprén que correspon al Ple l'exposició al públic dels plans generals d'ordenació urbana i l'article 127.1.c) de la mateixa llei estableix la competència de la Junta de Govern Local per a l'aprovació dels projectes d'instruments d'ordenació urbanística l'aprovació definitiva de la qual corresponga al Ple, per la qual cosa s'escau l'exposició al públic pel Ple.  
Per tot això, vistos els preceptes mencionats i els informes del cap de Secció de Desenvolupament Urbanístic, de l'assessor jurídic cap de Secció de Control urbanístic, de l'oficial major, amb el vistiplau del secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
1) Exposar al públic la modificació del Pla General que conté l'apartat núm. 61, relatiu al fons edificable en la parcel·la situada al carrer Adoberies núm. 49, que formava part de la modificació núm. 12 del Pla General, i inserir anuncis en els mitjans previstos per la llei durant el termini d'un mes a efectes d'al·legacions.  
2) Suspendre l'atorgament de llicències en la parcel·la afectada per aquesta modificació».  
La qual cosa es fa pública per al coneixement general i alhora s'adverteix que durant el termini d'un mes les persones que estiguen interessades podran consultar l'expedient (de 09.00 a 14.00 hores, de dilluns a divendres, en les dependències de la Secció de Desenvolupament Urbanístic, situades a l'avinguda Germans Bou, núm. 16) i presentar-hi les al·legacions que creguen convenients; i se significa, a més, que la suspensió a què es refereix el número 2 anterior produirà efectes a partir de la publicació d'aquest anunci en el Diari Oficial de la Comunitat Valenciana.  
Castelló de la Plana, 12 de gener de 2009.- L'alcalde: Alberto Fabra Part. El secretari general: José Mateo Rodríguez.